b"\n_START_ARTICLE_\nDanta (thikana)\n_START_PARAGRAPH_\nDanta fou una thikana feudataria de l'estat tributari protegit de Jaipur, al Shekawati, Rajputana. No s'ha de confondre amb el principat de Danta._NEWLINE_El raja Bir Singh Deo de Khandela va concedir la vila de Losal i nou altres al seu fill Kunwar Amar Singh del que arrenca la nissaga. El thakur Amar Singh va construir el fort de Rajpura el 1646 i el de Losal el 1654 i el 1669 va rebre la vila de Danta del maharaja Jaswant Singh de Jodhpur. El 1699 Ratan Singh va establir la capital a Danta; el 1754 Bhawani Singh va construir una fortalesa a Danta. El 1827 Sardul Singh va rebre la vila de Bhadana del maharaja de Jodhpur, per\xc3\xb2 el seu \xc3\xbanic fill va morir abans que ell i el va succeir el seu germ\xc3\xa0 Balwant Singh, que tampoc va deixar fills; va psssar successivament a branques col\xc2\xb7laterals fins que la branca de Surera es va consolidar el 1928, ja que el thakur Ganga Singh si que va tenir fills (un dels quals, Madan Singh, el va succeir en el t\xc3\xadtol)."